b'\n_START_ARTICLE_\nMichael Imperioli\n_START_SECTION_\nSopranos\n_START_PARAGRAPH_\nI rollen som Tony Sopranos nev\xc3\xb8 spiller han Christopher Moltisanti, en rimelig ung og fersk mann som er kommet med i mafia-game. Til tider hender det at han er litt for glad i dop og alkohol, men han er trofast til bossen og Tony tilgir han mange ganger. Hans f\xc3\xb8rste forlovede Adriana blir drept etter \xc3\xa5 ha v\xc3\xa6rt FBI-informant i en periode. Han er ogs\xc3\xa5 sentral i en skrekkfilm som han og de andre mafiosoene har finansiert, Cleaver. Hans onkel Tony var ikke overbegeistret for denne filmen, siden han trodde den var om hans selv. Han er s\xc3\xb8nn av en slektning av Tonys kone Carmela, og blir noe upresist omtalt som Tonys \xc2\xabnev\xc3\xb8\xc2\xbb. _NEWLINE_Imperiolis personlige ambisjoner som manusforfatter gjenspeiles ogs\xc3\xa5 i serien. Han har ogs\xc3\xa5 skrevet manus for flere av episodene, samt v\xc3\xa6rt medprodusent p\xc3\xa5 en episode._NEWLINE_Imperioli medvirket i de aller fleste episodene av serien som gikk fra 1999 til 2007. Hans siste episode hadde tittelen \xc2\xabKennedy and Heidi\xc2\xbb, som endte med at han ble kvalt av Tony etter en bilulykke._NEWLINE_Han ble i 2000 (sammen med en rekke andre fremtredende skuespillere i Sopranos) tildelt Screen Actors Guild Awards.\n_START_SECTION_\nAndre roller\n_START_PARAGRAPH_\nImperioli har f\xc3\xb8r Sopranos hatt mindre roller i filmer som blant annet Mafiabr\xc3\xb8dre (1990) og Last Man Standing (1996). Etter Millenniumskiftet har han blant annet hatt hovedrollen i High Roller: The Stu Ungar Story (2003). Han skrev manus til Summer of Sam (1999). Han har ogs\xc3\xa5 medvirket i flere av Spike Lees filmer, blant annet Malcolm X (1992)._NEWLINE_Han filmdebuterte i 1988 i filmen Alexa hvor han hadde en mindre birolle. TV-debuterte 1994 i krimserien NYPD Blue hvor han hadde en gjesterolle i en episode. I 2005-2006 medvirket han i noen episoder av krimserien Law & Order hvor han spilte Detektiv Nick Falco. Hadde i 1996 en gjesterolle i samme serie._NEWLINE_Han har to barn, Isabella p\xc3\xa5 16 \xc3\xa5r og Vadim p\xc3\xa5 9, med sin kone Victoria Imperioli.'